**ОБЩИНА ПЛОВДИВ**

*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: info@plovdiv.bg*

Акт № ОБ-0102/10.08.2015 г.

за установяване на задължение по Разрешение № ОБ-000417-4/01.07.2010 г. за ползване на имот общинска собственост за търговска дейност съгласно Раздел ІІ от Закона за местните данъци и такси (ЗМДТ) , чрез поставяне на преместваем обект за търговия по чл. 56 от ЗУТ

 Настоящият акт се издава от Пенка Петрова Стоева, на длъжност главен експерт в отдел „Приходи от наеми и такси” към Дирекция „Общинска икономика и здравеопазване” при Община Пловдив, в качеството й на орган по приходите, определен със Заповед № 14 ОА 1722/08.07.2014 г. на Кмета на Община Пловдив, на основание чл. 166, ал. 2 от Данъчно–осигурителния процесуален кодекс (ДОПК), във връзка с чл.4, ал.1-5, чл.9б от Закона за местните данъци и такси (ЗМДТ) и чл. 59 от Административно-процесуалния кодекс (АПК). Предметът и обхватът на проверката, по която се издава настоящия акт са задълженията за такса по чл.72 от ЗМДТ, относими по Разрешение № ОБ-000417-4/01.07.2010 г. за ползване на имот общинска собственост за търговска дейност съгласно Раздел ІІ от ЗМДТ, чрез поставяне на преместваем обект за търговия по чл. 56 от ЗУТ, издадено на:

|  |
| --- |
| **„МЕЧКА-БУБОЛЕЧКА” ЕООД** |
| ЕИК по БУЛСТАТ | 825268487 |
| Адрес и седалище на управление | гр. Варна, 9010, р-н Приморски, Ваялар № 542 |
| Представлявано от | Събко Стойнов Мулешков |

 С оглед точност при анализа на фактите и обстоятелствата от значение за производството по принудително изпълнение на задължението е извършена проверка в Търговския регистър, воден от Агенцията по вписванията, при която се установиха следните вписани обстоятелства:

 С протокол на общото събрание на съдружниците на „Куриер – 5“ ООД от 20.06.2011г., същите вземат решение за промяна на седалището и адреса на управление на: гр. Варна, 9010, р-н Приморски, Ваялар № 542, а управител на дружеството става Събко Стойнов Мулешков.

С договор от 26.09.2014г. за прехвърляне на дружествени дялове Божидар Евгениев Тодоров и Евгений Божидаров Тодоров, в качеството си на съдружници в „Куриер – 5“ ООД, са прехвърлили дяловото си участие – по 25 дяла от капитала на дружеството на „Финтмакс“ ЕООД с управител Стефан Кирилов Митков.

 На 26.09.2014г. , в следствие на настъпилото правоприемство „Финтмакс“ ЕООД с управител Стефан Кирилов Митков, в качеството си на едноличен собственик на капитала е взел решение да преобразува досегашното дружество „Куриер – 5“ ООД в еднолично дружество с ограничена отговорност „Мечка – буболечка“ ЕООД с управител Събко Стойнов Мулешков.

 Ето защо, настоящият акт се издава на дружество „Мечка-буболечка“ ЕООД, ЕИК 825268487, със седалище и адрес на управление: гр. Варна, 9010, р-н Приморски, Ваялар № 542, представлявано от управителя Събко Стойнов Мулешков, за определяне на задължение за такса за ползване на имот общинска собственост за търговска дейност съгласно Раздел ІІ от ЗМДТ, чрез поставяне на преместваем обект за търговия по чл. 56 от ЗУТ.

**МОТИВИ:**

 Предметът на проверката, по която се издава настоящият акт, са задълженията на „Мечка – буболечка“ ЕООД за такса по чл. 72 от ЗМДТ - такса за ползване на тротоари, площади, улични платна, места върху които са организирани пазари, тържища, панаири, както и терени с друго предназначение, относими по Разрешение № ОБ-000417-4/01.07.2010 г. за ползване на имот общинска собственост за търговска дейност съгласно Раздел ІІ от ЗМДТ, чрез поставяне на мобилни преместваеми обекти за търговия.

 Проверката обхваща периода от 01.07.2010г. до31.12.2010г., съответстващ на времето на действие на разрешението.

За целите на проверката на 10.08.2015г. са направени служебни справки от информационната система "Отчитане на приходите от стопанска дейност" на Община Пловдив.

 При проверката бяха направени следните констатации:

На 17.06.2010 г. г-н Евгений Тодоров, действащ в качеството си на председател на управителния съвет на Сдружение с нестопанска цел „Пловдив прес“, ЕИК 115285531 – асоциация на пловдивските фирми, разпространители на печатни произведения, депозира до Кмета на Община Пловдив заявление с вх. № 10СДР154/16.06.2010г., с което изразява желание да бъдат издадени разрешения за ползване на терени общинска собственост, намиращи се в гр. Пловдив, за места по приложен към заявлението списък, за извършване на търговска дейност, чрез разполагане на павилиони за разпространение на печатни изделия.

Във връзка с подаденото заявление и при спазване на изискванията на Наредбата за разполагане на преместваемите обекти за търговски и други обслужващи дейности и елементите на градското обзавеждане на територията на Община Пловдив (НРПОТДОДЕГО) на „Куриер 5“ ООД с Булстат (към онзи момент) 825268487, седалище и адрес на управление – гр. Пловдив, ул. „Младежка“ № 1а, представлявано от управителя Евгений Божидаров Тодоров, от Кмета на Община Пловдив е издадено Разрешение № ОБ-000417-4/01.07.2012 г. за ползване на имот общинска собственост. С упоменатото разрешение се разрешава на „Куриер 5“ ООД да ползва имот общинска собственост с площ от 2 кв.м, намиращ се в гр. Пловдив, ул. Княз Александър I, срещу Руската книжарница, за извършване на търговска дейност, чрез разполагане на павилион за продажба на вестници. Ползвателят е запознат с условията за ползване на общинския имот, изложени в Разрешение № ОБ-000417-4/01.07.2010 г., респективно със задълженията, които произтичат от него и ги приема, което обстоятелство същият е обективирал чрез подписа си върху документа. Разрешение № ОБ-000417-4/01.07.2010 г. за ползване на имот общинска собственост е със срок на действие от 01.07.2010г. до 31.12.2010г. Документът е въведен в регистър Разрешения терен за търговия на информационната система "Отчитане на приходите от стопанска дейност" на Община Пловдив, като съобразно срока на действие на разрешението е записан месечен финансов план, представляващ дължимите от ползвателя месечни такси по чл. 72 от ЗМДТ за ползването на имота общинска собственост за търговска дейност, чрез разполагане на павилион за продажба на вестници.

На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси.

 Съгласно чл. 72 от ЗМДТ такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

 Според текста на чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

 Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират местни такси за ползване на пазари, тържища, панаири, тротоари, площади и улични платна.

 Съгласно чл.20, ал.4 (отм.) от Наредбата за определянето и администрирането на местните такси и цени на услуги на територията на Община Пловдив, в редакцията й приета с Решение № 6, взето с Протокол № 1 от 22.01.2009г., такса за ползване на тротоари, площади, улични платна, тържища, както и терени с друго предназначение се определя в лева на квадратен метър съгласно Приложение № 2 от тази Наредба, като ал. 2 и ал. 3 на чл.20 пак там, уреждат, че таксата се заплаща от физическите и юридическите лица в зависимост от зоната, в която попада теренът, съгласно обхвата на зоните, определен с Решение № 149/2000 г. на Общински съвет – Пловдив (отм.). В конкретния случай теренът попада в зона – Централна търговска част, съгласно обхвата на зоните, определен с Решение № 149/2000 г. (отм.) на Общински съвет – Пловдив.

 С Решение № 308, взето с Протокол № 22 от 03.08.2010 г. Общински съвет – Пловдив е приел такси за ползване на тротоари, площади, улични платна, тържища, както и терени с друго предназначение, определени в Приложение № 2 от Наредбата за определянето и администрирането на местните такси и цени на услуги на територията на Община Пловдив съгласно обхвата на зоните, в които се намират обектите. С последващо Решение № 394, взето с Протокол № 28 от 14.10.2010г. Общински съвет – Пловдив е решил прилагането на таксите, определени в Приложение № 2, прието с Решение № 308/22.08.2010г. да започне, считано от 01.11.2010г.

 С Решение № 393, взето с Протокол № 28/14.10.2010 г. на Общински съвет – Пловдив е приета Наредба за началния размер на наемните цени за имоти общинска собственост, в чието Приложение № 4 е определен обхвата на зоните, според които се определят таксите. В конкретния случай теренът попада в зона – Централна търговска част.

Ето защо:

* За 2010 г., считано от 01.02.2009 г., съгласно т. 1 , буква а/ на Приложение № 2 от Решение № 6, взето с Протокол № 1 от 22.01.2009 г. на Общински съвет – Пловдив, размерът на таксата за ползване на терени за търговия с вестници, списания, книги, пластика и картини за Централна търговска част е 15,00 лв./кв.м. на месец.

Разчет: 2 кв.м x 15,00 лв./кв.м = 30,00 лв./месец

* За 2010 г., считано от 01.11.2010 г., съгласно т. 1.1 , буква а/ на Приложение № 2 от Наредбата за определянето и администрирането на местните такси и цени на услуги на територията на Община Пловдив, в редакцията и, приета с Решение № 308, взето с Протокол № 22 от 03.08.2010г г. на Общински съвет – Пловдив, размерът на таксата за ползване на терени за търговия с вестници, списания, книги, пластика и картини за Първа зона за площ до 2,50 кв. м е 30,00 лв. с ДДС на месец, респективно 25,00 лв. без ДДС.

 Във връзка с изложеното по-горе, **начислените такси** по Разрешение № ОБ-000417-4/01.07.2010г**.,** издадено от Кмета на Община Пловдив, за ползване на терен - общинска собственост с площ от 2 кв.м, намиращ се в гр. Пловдив, ул. Княз Александър I, срещу Руската книжарница, за извършване на търговска дейност, чрез разполагане на павилион за продажба на вестници, **за периода от 01.07.2010 г. до 31.12.2010г. по месеци, са както следва:**

|  |  |  |  |
| --- | --- | --- | --- |
| **№ по ред** | **Вид на задължението** | **Период** | **Размер на** **месечната такса****в лева без ДДС** |
|
| 1. 1.
 | Такса за ползване на пазари, тържища и други – по т. 8 от Разрешение № ОБ-000417-4/01.07.2010 г. | 01.01.2009 г. –30.06.2010 г. | 1680,00 |
| 1. 2.
 | Такса за ползване на пазари, тържища и други | 01.07.2010 г. – 31.07.2010 | 30,00 |
| 1. 3.
 | Такса за ползване на пазари, тържища и други. | 01.08.2010 г. – 31.08.2010 г. | 30,00 |
| 1. 4.
 | Такса за ползване на пазари, тържища и други | 01.09.2010 г. – 30.09.2010 г. | 30,00 |
| 1. 5.
 | Такса за ползване на пазари, тържища и други | 01.10.2010 г. – 31.10.2010 г. | 30,00 |
| 1. 6.
 | Такса за ползване на пазари, тържища и други | 01.11.2010 г. – 30.11.2010 г. | 25,00 |
| 1. 7.
 | Такса за ползване на пазари, тържища и други | 01.12.2010 г. – 31.12.2010 г. | 25,00 |
|  | ОБЩО |  | **1820,34** |

**Върху главницата по т. 6 и т. 7 от таблицата се начислява 20% ДДС**

 На основание чл. 73, ал.1 от ЗМДТ таксата за ползване на пазари, тържища, тротоари, площади, улични платна, панаири и терени с друго предназначение се заплаща от физическите и юридическите лица, в зависимост от зоната, в която се намират терените, посочени в чл. 72 на същия закон, а съгласно ал.2 пак там - зоните се определят от Общинския съвет.

 Според разпоредбата на чл. 79, ал.2 от ЗМДТ, таксите за ползване на пазари, тържища при ползване на мястото повече от един месец се заплащат месечно.

 Съгласно чл.20, ал. 5 от Наредбата за определянето и администрирането на местните такси и цени на услуги на територията на Община Пловдив, при ползване на мястото повече от месец, таксите се заплащат месечно, в срок до 20 число на текущия месец, в касата на съответната общинска администрация или по банковата сметка на Общината.

 На следващо място, съгласно т. 6 на Разрешение № ОБ-000417-4/01.07.2010 г., издадено от Кмета на Община Пловдив, ползвателят е длъжен да заплаща дължимите такси за търговска дейност по ЗМДТ, определени с решение на Общински съвет в срок до 20 число на настоящия месец.

 От гореизложеното следва извода, че „Мечка-буболечка“ ЕООД, ЕИК 825268487, правоприемник на дружество „Куриер 5“ ООД (ползвател на общинския имот), е юридическо лице, задължено да заплати начислените такси по чл. 72 от ЗМДТ, относими по Разрешение № ОБ-000417-4/01.07.2010 г., определени в размер на 1860,00 лв., от които:

* Такси в размер на 1680,00 лв. за периода 01.01.2009г. – 30.06.2010г.
* Такси в размер на 120,00 лв. за периода 01.07.2010г. – 31.10.2010г.
* Такси в размер на 60,00 лв. с ДДС за периода 01.11.2010г. – 31.12.2010г.

До датата на съставяне на настоящия акт – 10.08.2015г. по Разрешение № ОБ-000417-4/01.07.2010 г. за ползване на имот общинска собственост за търговска дейност съгласно Раздел ІІ от ЗМДТ, чрез поставяне на преместваем обект за търговия по чл. 56 от ЗУТ, са извършени следните плащания в брой на касата на Община Пловдив:

- с пл. документ № 1597/26.01.2011г. към фактура № 0000417337/30.11.2010 г. – 30,00 лв. плащане на дължима сума за м. 11/2010 г., от които 25,00 лв. – такса и 5,00 лв. ДДС.

- с пл. документ № 1598/26.01.2011г. към фактура № 0000419449/30.12.2010 г. – 30,00 лв. плащане на дължима сума за м. 12/2010 г., от които 25,00 лв. – такса и 5,00 лв. ДДС.

Общ размер на платените такси 60,00 лв. (шестдесет лева и нула стотинки), от които 50,00 лв. – главница и 10,00 лв. ДДС.

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

 Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

Начислените лихви за неплатените суми по Разрешение № ОБ-000417-4/01.07.2010г., издадено от Кмета Община Пловдив, за ползване на имот общинска собственост за търговска дейност съгласно Раздел ІІ от ЗМДТ, чрез разполагане на павилион за продажба на вестници, са генерирани от програмата за приходосъбиране на Община Пловдив, като същите са отразени общо в съставената по-долу таблица:

|  |  |  |
| --- | --- | --- |
| **№ по ред** | **Вид на задължението****Период** | **Размер на лихвата, лв.** |
| 1 | Осчетоводяване на лихви към 29.07.2010 | 9.11 |
| 2 | Осчетоводяване на лихви към 30.08.2010  | 14.98 |
| 3 | Осчетоводяване на лихви към 29.09.2010  | 16.28 |
| 4 | Осчетоводяване на лихви към 28.10.2010  | 15.07 |
| 5 | Осчетоводяване на лихви към 29.11.2010  | 15.79 |
| 6 | Осчетоводяване на лихви към 29.12.2010  | 17.13 |
| 7 | Осчетоводяване на лихви към 30.12.2010  | 1.05 |
| 8 | Осчетоводяване на лихви към 28.01.2011  | 12.02 |
| 9 | Осчетоводяване на лихви към 25.02.2011  | 17.84 |
| 10 | Осчетоводяване на лихви към 30.03.2011  | 17.33 |
| 11 | Осчетоводяване на лихви към 28.04.2011  | 15.30 |
| 12 | Осчетоводяване на лихви към 30.05.2011  | 15.81 |
| 13 | Осчетоводяване на лихви към 30.06.2011  | 17.34 |
| 14 | Осчетоводяване на лихви към 28.07.2011  | 14.77 |
| 15 | Осчетоводяване на лихви към 30.08.2011  | 17.33 |
| 16 | Осчетоводяване на лихви към 29.09.2011  | 16.31 |
| 17 | Осчетоводяване на лихви към 28.10.2011  | 15.30 |
| 18 | Осчетоводяване на лихви към 29.11.2011  | 16.32 |
| 19 | Осчетоводяване на лихви към 29.12.2011  | 15.81 |
| 20 | Осчетоводяване на лихви към 30.01.2012  | 15.33 |
| 21 | Осчетоводяване на лихви към 28.02.2012  | 16.84 |
| 22 | Осчетоводяване на лихви към 29.03.2012  | 15.76 |
| 23 | Осчетоводяване на лихви към 26.04.2012  | 14.74 |
| 24 | Осчетоводяване на лихви към 30.05.2012  | 17.76 |
| 25 | Осчетоводяване на лихви към 28.06.2012  | 14.21 |
| 26 | Осчетоводяване на лихви към 30.07.2012  | 16.77 |
| 27 | Осчетоводяване на лихви към 30.08.2012  | 17.12 |
| 28 | Осчетоводяване на лихви към 28.09.2012  | 15.05 |
| 29 | Осчетоводяване на лихви към 30.10.2012  | 16.52 |
| 30 | Осчетоводяване на лихви към 29.11.2012  | 12.04 |
| 31 | Осчетоводяване на лихви към 27.12.2012  | 15.54 |
| 32 | Осчетоводяване на лихви към 30.01.2013  | 20.04 |
| 33 | Осчетоводени лихви към 24.04.2013  | 44.05 |
| 34 | Сторнирана лихва към 26.04.2013  | -44.05 |
| 35 | Осчетоводени лихви към 07.05.2013  | 46.06 |
| 36 | Осчетоводени лихви към 30.05.2013  | 627.36 |
| 37 | Корекция на лихва към 03.06.2013  | -673.42 |
| 38 | Корекция на лихва към 30.06.2013  | -20.04 |
|  | **ОБЩО: лихви за просрочие** **от 29.07.2010 г. към 30.06.2013 г.** | 468.57 |

 До датата на изготвяне на акта – 10.08.2015г. в касата / по банковата сметка на Община Пловдив не е направено плащане на лихви от страна на „Мечка-буболечка“ ЕООД с ЕИК 825268487.

 Предвид изложеното, са налице предпоставките на чл. 166, ал. 2 от ДОПК, във връзка с чл. 4, ал. 1-5 и чл. 9б от ЗМДТ за издаване на настоящия акт, ето защо и

**УСТАНОВИХ:**

**Размерът на задълженията** на **„Мечка-буболечка“ ЕООД** с ЕИК 825268487,със седалище и адрес на управление: гр. Варна, 9010, р-н Приморски, Ваялар № 542, представлявано от управителя Събко Стойнов Мулешков, **по чл. 72 от ЗМДТ** **за *такса*** за ползване на тротоари, площади, улични платна, места, върху които са организирани пазари, панаири, както и терени с друго предназначение ***и******лихви*** за просрочие на плащането (*осчетоводени към 30.06.2013г.),* дължими на основание чл. 4, ал.2 във връзка с чл. 9б от ЗМДТ, за ползван имот общинска собственост с площ 2 кв.м, находящ се в гр. Пловдив, ул. Княз Александър I, срещу Руската книжарница, за извършване на търговска дейност, чрез разполагане на павилион за продажба на вестници са следните:

|  |  |  |  |  |  |
| --- | --- | --- | --- | --- | --- |
| **№ по ред** | **Вид на задължението** | **Период** | **Размер на** **месечната такса****в лева без ДДС** | **Платена сума, лв. без ДДС** | **Дължима сума, лв. без ДДС** |
| 1. 1.
 | Такса за ползване на пазари, тържища и други – по т. 8 от Разрешение № ОБ-000417-4/01.07.2010 г. | 01.01.2009 г. –30.06.2010 г. | 1680,00 | 0 | 1680,00 |
| 1. 2.
 | Такса за ползване на пазари, тържища и други | 01.07.2010 г. – 31.07.2010 | 30,00 | 0 | 30,00 |
| 1. 3.
 | Такса за ползване на пазари, тържища и други | 01.08.2010 г. – 31.08.2010 г. | 30,00 | 0 | 30,00 |
| 1. 4.
 | Такса за ползване на пазари, тържища и други | 01.09.2010 г. – 30.09.2010 г. | 30,00 | 0 | 30,00 |
| 1. 5.
 | Такса за ползване на пазари, тържища и други | 01.10.2010 г. – 31.10.2010 г. | 30,00 | 0 | 30,00 |
| 1. 6.
 | Такса за ползване на пазари, тържища и други | 01.11.2010 г. – 30.11.2010 г. | 25,00 | 25,00 | 0 |
| 1. 7.
 | Такса за ползване на пазари, тържища и други | 01.12.2010 г. – 31.12.2010 г. | 25,00 | 25,00 | 0 |
| 1. 8.
 | лихви за просрочие от 29.07.2010 г. към 30.06.2013 г**.** | 468,57 | 0 | 468,57 |
|  | **Общо** |  |  | **Главница 1800,00** **лихва 468,57** |

 Установените с настоящия акт **задължения за довнасяне на такса по чл. 72 от ЗМДТ** за ползване на пазари, тържища, тротоари, площади, улични платна, панаири и терени с друго предназначение са в размер на 1800,00 лв. *(хиляда и осемстотин лв. и 0 ст.)* илихва, дължима на основание чл. 4, ал.2 във връзка с чл. 9б от ЗМДТ е в размер на – 468,57 лв*. (четиристотин шестдесет и осем лв. и 57 ст.),* или**общо:** **2268,57 лв. *(две хиляди двеста шестдесет и осем лева и 57 ст.)***

***Задълженията*** следва да бъдат внесени в **брой** в касата на Община Пловдив или по **банкова сметка** на Община Пловдив, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**/в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | 1800,00 | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2. | Лихва | 468,57 | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

На основание чл. 152, ал. 1 от ДОПК настоящия акт може да се обжалва в 14-дневен срок от връчването му пред Kмета на Община Пловдив.

Настоящият акт се състави в три еднообразни екземпляра – два за органа по приходите и един за задълженото лице – „Мечка-буболечка“ ЕООД, ЕИК 825268487,със седалище и адрес на управление: гр. Варна, 9010, р-н Приморски, Ваялар № 542, представлявано от управителя Събко Стойнов Мулешков.

На основание чл.127, ал.1 от ДОПК задълженията подлежат на доброволно плащане в 14-дневен срок от връчването на Акта. След изтичане на този срок, Актът за установяване на задължение подлежи на принудително изпълнение, включително и когато е обжалван, освен ако изпълнението е спряно по реда на ДОПК.

 **Дата на съставяне: 10.08.2015г. ОРГАН**

 **гр. Пловдив ПО ПРИХОДИТЕ : ………………………**

 **/П. Стоева/**

Влязъл в законна сила на ….………………………………………..2015г., подлежи на изпълнение.

 Заверил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /……………………………… /